Liggaam van 2-jarige in see by Voëlklip gekry | Maroela Media
Liggaam van 2-jarige in see by Voëlklip gekry
Die bussie se wrak is onder die water digby die rotse gevind. (Foto: SA Polisie)
Die lyk van 'n tweejarige seuntjie wat vermoedelik dié van die vermiste Hugo Scheepers is, is Donderdagmiddag laat in die see gevind.
'n Uitgebreide soektog is Woensdag van stapel gestuur nadat Heidi Scheepers (35), haar dogtertjie, Cozette (6), en seuntjie, Hugo (2), Dinsdag omstreeks 18:00 die laaste keer lewend in Heroldsbaai gesien is. Hulle het verby die gesin se winkel, die Heroldsbaai Kafee, gery.
'n Grys Volkswagen Caravelle, soortgelyk aan die een waarin Scheepers en haar twee kinders Dinsdag verdwyn het, is vroeër Donderdag langs die rotse by Voëlklip by Heroldsbaai gekry. Polisie kon egter eers later vasstel dat dit wel die Scheepers se motor is, aangesien dit hooggety was en dus moeilik was om by die voertuig uit te kom.
Kapt. Malcolm Pojie, polisiewoordvoerder, het laat Donderdagmiddag bevestig dat hulle die liggaam van 'n tweejarige seuntjie gevind het waar dit gedryf het naby die plek waar die kar gevind is. Die liggaam is uit die water gehaal en na die lykshuis geneem.
Pojie sê die polisie werk hard om die ma en dogter, wat steeds vermis word, op te spoor.
"Ons hou die situasie dop en sal so gou moontlik die voertuig uit die see lig, sodat ons 'n aanduiding kan kry van wat gebeur het," sê hy.
George Heidi Scheepers In die nuus vermis
VF Plus dien mosie in om droogtewet te hersien
Elf nou vas weens openbare geweld in Bloemhof
Dit is so tragies. Ek ken nie eers die mense nie maar ek is hartseer en emosioneel. Sterkte aan die pappa en die res van die familie!
Hoeveel karre moet nou nog daar af neek voordat daai gebied beveilig word?
Tollie Du plooy
Ag jinne dis vreeslik hartseer. Ken nie die mense nie,maar my hart gaan uit na die familie. Dink aan julle en julle is in ons gebede….uit Gauteng. Tollie. ????????????????????????????
HAB neuk daar gereeld karre af?
Sjoe….ek volg hierdie die afgelope paar dae, en het gebid dat dit nie so iets sal wees nie….nou sit ek hier verskriklik emosioneel….het nie regtig woorde nie. Ek bid dat ons Almagtige Vader vir hierdie Pappa en naasbestaandes die krag sal gee om sterk te staan, en deur hierdie tragedie te kan kom. Ek en my familie gaan beslis vir julle bid, en aan julle dink. Sterkte.